en hu hu hu hu hu hu hu hu hu hu en hu hu hu hu hu en hu sk hu en hu en hu en en hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu
National Weather Service – Wikipédia
az amerikai időjárási intézet megnevezése
Az amerikai Nemzeti Meteorológiai Szolgálat (National Weather Service) az Egyesült Államok szövetségi kormánya ügynöksége, amelynek feladata, hogy időjárás-előrejelzéseket, veszélyes időjárásra vonatkozó figyelmeztetéseket és időjárással kapcsolatos egyéb információkat biztosítson a szervezetek és a nyilvánosság számára a védelem, a biztonság és az általános tájékoztatás céljából. Az Amerikai Egyesült Államok Kereskedelmi Minisztériuma részlegének, a Nemzeti Óceán- és Légkörkutatási Hivatal (NOAA) részeként működik. Székhelye Silver Spring, Maryland állam.[1][2] Az ügynökség 1890-től United States Weather Bureau néven volt ismert, amíg 1970-ben fel nem vette jelenlegi nevét.[3].
é. sz. 38° 59′ 35″, ny. h. 77° 01′ 53″38.992951836361, -77.031272975288Koordináták: é. sz. 38° 59′ 35″, ny. h. 77° 01′ 53″38.992951836361, -77.031272975288
A National Weather Service weboldala
A Wikimédia Commons tartalmaz National Weather Service témájú médiaállományokat.
Maximum hőmérsékletek az USA szárazföldi területén
Az NWS elsődleges feladatát országos és regionális központok, valamint 122 helyi Nemzeti Meteorológiai Szolgálat időjárás-előrejelző irodáinak (Weather Forecast Offices) összegyűjtött adatain keresztül látja el. Mivel az NWS az amerikai szövetségi kormány egyik ügynöksége, termékeinek többségének szerzői jogi státusza közkincs, és ingyenesen hozzáférhető.
2 A mérések helye
Amiket az intézet figyel, és ahol előrejelzéseket végez.
Szárazföld (figyelt értékek: égbolt állapota (felhővel való fedettség), látási viszonyok, pillanatnyi időjárás, légnyomás, hőmérséklet, harmatpont, szélirány és szélsebesség, csapadék). A méréseket automatikusan, szabványos METAR táviratokban továbbítják. A megfigyelő helyek között nagy számban vannak önkéntes állomások is.
Tenger (figyelt értékek: szélsebesség, szélirány és széllökés; légnyomás; a levegő hőmérséklete. Ezenkívül valamennyi bójaállomás méri a tengerfelszín hőmérsékletét, valamint a hullámok magasságát és periódusát). A kiválasztott állomásokon ezeken felül elektromos vezetőképességet és vízáramlási sebességet is mérnek. Valamennyi állomás óránkénti jelentést készít. Önkéntes hajók helyszínen mért adatokat szolgáltatnak (United States Voluntary Observing Ship).
Magaslégkör: Egy kis méretű műszercsomagot 2 méter széles, hidrogénnel vagy héliummal töltött léggömb alá függesztenek, amit naponta 1100-kor, illetve 2300 UTC-kor engednek fel. Miközben a rádiószonda körülbelül 300 méter/perc sebességgel emelkedik, az érzékelők a nyomás, a hőmérséklet és a relatív páratartalom profilját mérik. Az USA szárazföldi területén 92 ilyen felbocsátó állomás található. A repülés nagyjából 2 órán át tart, a szonda ezalatt akár 35 km magasságba emelkedhet, és 200 km-re is eltávolodhat a felbocsátás helyétől. Amikor a léggömb a belső nyomás miatt elpukkan, egy kis ejtőernyő nyílik ki, ami fékezi a műszer ereszkedési sebességét. A csomag „eldobható”-nak számít, tehát nem gyűjtik be.
↑ Silver Spring CDP, Maryland. U.S. Census Bureau. [2011. június 7-i dátummal az eredetiből archiválva]. (Hozzáférés: 2009. augusztus 2.)
↑ {nws.noaa.gov/ NOAA's National Weather Service. National Weather Service. (Hozzáférés: 2009. augusztus 2.)
↑ { Nagyméretű biomedikai tudomány: Exploring Strategies for Future Research. National Academies Press, 224. o.. DOI: 10.17226/10718 (2003). ISBN 978-0-309-08912-8
Ez a szócikk részben vagy egészben a National Weather Service című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
National Weather Service hivatalos oldala
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=National_Weather_Service&oldid=25097592”
Utoljára szerkesztve 2022. július 14., 04:29-kor
A lap utolsó módosítása: 2022. július 14., 04:29
A lap szövege CC BY-SA 3.0 alatt érhető el, ha nincs külön jelölve.